CELEX: 31988R0079
Language: el
Date: 1988-01-13 00:00:00
Title: Κανονισμός (ΕΟΚ) αριθ. 79/88 της Επιτροπής της 13ης Ιανουαρίου 1988 που καθορίζει τους κανόνες ποιότητας για τα μαρούλια, τα κατσαρά αντίδια, τα πλατύφυλλα αντίδια και τις γλυκοπιπεριές

Avis juridique important

|

31988R0079

Κανονισμός (ΕΟΚ) αριθ. 79/88 της Επιτροπής της 13ης Ιανουαρίου 1988 που καθορίζει τους κανόνες ποιότητας για τα μαρούλια, τα κατσαρά αντίδια, τα πλατύφυλλα αντίδια και τις γλυκοπιπεριές  

Επίσημη Εφημερίδα αριθ. L 010 της 14/01/1988 σ. 0008 - 0016 Φινλανδική ειδική έκδοση: Κεφάλαιο 3 τόμος 26 σ. 0003  Σουηδική ειδική έκδοση: Κεφάλαιο 3 τόμος 26 σ. 0003 

α .  B . Είδος του προϊόντος- "Γλυκές πιπεριές" αν το περιεχόμενο δεν είναι εξωτερικά ορατό,   - εμπορικό τύπος (" μακριές", "τετράγωνες οξύληκτες", "τετράγωνες επιμήκεις", "πλατιές ") ή ονομασία της ποικιλίας, αν το περιεχόμενο δεν είναι εξωτερικά ορατό,   - για τα "πιπεροζίνια", η ένδειξη της ονομασίας αυτής είναι υποχρεωτική σε κάθε περίπτωση .  Γ . Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία .  Δ . Εμπορικά χαρακτηριστικά   - Κατηγορία,   - μέγεθος ( σε περίπτωση ταξινόμησης κατά μέγεθος ), που προσδιορίζεται από την ελάχιστη και την μέγιστη διάμετρο, ή ένδειξη "μη ταξινομημένες κατά μέγεθος",   - βάρος ή αριθμός τεμαχίων ( προαιρετικό ).  Ε . Επίσημο σήμα ελέγχου ( προαιρετικό ). *****   ΚΑΝΟΝΙΣΜΟΣ (ΕΟΚ) αριθ. 79/88 ΤΗΣ ΕΠΙΤΡΟΠΗΣ  της 13ης Ιανουαρίου 1988  που καθορίζει τους κανόνες ποιότητας για τα μαρούλια, τα κατσαρά αντίδια, τα πλατύφυλλα αντίδια και τις γλυκοπιπεριές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3910/87 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός αριθ. 23 του Συμβουλίου περί κοινής οργανώσεως αγοράς στον τομέα των οπωροκηπευτικών (3) καθόρισε στο παράρτημα ΙΙ/5 τους κανόνες ποιότητας για τα μαρούλια, τα κατσαρά αντίδια και τα πλατύφυλλα αντίδια· ότι οι κανόνες αυτοί τροποποιήθηκαν από τον κανονισμό αριθ. 51/65/ΕΟΚ της Επιτροπής (4)·  ότι ο κανονισμός (ΕΟΚ) αριθ. 2397/76 της Επιτροπής (5) καθόρισε τους κανόνες ποιότητας για τις γλυκοπιπεριές·  ότι σημειώθηκε εξέλιξη στην παραγωγή και το εμπόριο αυτών των προϊόντων, ιδίως όσον αφορά τις απαιτήσεις της χονδρικής πώλησης · ότι, ως εκ τούτου, οι κοινοί κανόνες ποιότητας για τα μαρούλια, τα κατσαρά αντίδια και τα πλατύφυλλα αντίδια και τις γλυκοπιπεριές πρέπει να τροποποιηθούν για να ληφθούν υπόψη οι νέες απαιτήσεις·  ότι, όσον αφορά τα μαρούλια, τα κατσαρά αντίδια και τα πλατύφυλλα αντίδια, οι τροποποιήσεις αυτές συνεπάγονται την τροποποίηση της συμπληρωματικής κατηγορίας ποιότητας που καθορίζεται στον κανονισμό (ΕΟΚ) αριθ. 1194/69 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 899/87 (7)· ότι για τον καθορισμό της πρέπει να ληφθεί υπόψη το οικονομικό συμφέρον που έχουν οι παραγωγοί από τα εν λόγω προϊόντα και η αναγκαιότητα να ικανοποιηθούν οι ανάγκες των καταναλωτών·  ότι οι κανόνες εφαρμόζονται σε όλα τα στάδια εμπορίας· ότι η μεταφορά σε μεγάλη απόσταση, η αποθεματοποίηση ορισμένης διάρκειας ή οι διάφορες μετακινήσεις ενδέχεται να προκαλέσουν ορισμένες αλλοιώσεις που οφείλονται στη βιολογική εξέλιξη αυτών των προϊόντων ή στο γεγονός ότι φθείρονται σε μικρό ή μεγάλο βαθμό· ότι πρέπει, συνεπώς, να ληφθούν υπόψη αυτές οι αλλοιώσεις κατά την εφαρμογή των κανόνων στα στάδια εμπορίας που ακολουθούν το στάδιο της αποστολής·  ότι, για λόγους σαφήνειας και ασφάλειας του δικαίου καθώς και για τη διευκόλυνση των ενδιαφερόμενων, πρέπει να παρουσιάζονται, σε ένα ενιαίο κείμενο, οι κανόνες που τροποποιούνται κατ' αυτό τον τρόπο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανόνες ποιότητας σχετικά με τα μαρούλια, τα κατσαρά αντίδια και τα πλατύφυλλα αντίδια (σκαρόλες) που υπάγονται στις διακρίσεις 0705 11 και 0705 29 00 της συνδυασμένης ονοματολογίας και τις γλυκοπιπεριές που υπάγονται στη διάκριση 0709 60 10 της συνδυασμένης ονοματολογίας εμφαίνονται αντιστοίχως στα παραρτήματα Ι και ΙΙ.  Οι κανόνες αυτοί εφαρμόζονται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΟΚ) αριθ. 1035/72.  Ωστόσο, στα στάδια που ακολουθούν το στάδιο αποστολής, τα προϊόντα μπορούν να παρουσιάζουν σε σχέση με τις προδιαγραφές των κανόνων ελαφρά μείωση της νωπότητας και του όγκου και ελαφρά αλλοίωση που οφείλεται στη βιολογική εξέλιξη ή στο γεγονός ότι φθείρονται σε μικρό ή μεγάλο βαθμό.  Άρθρο 2  Ο κανονισμός αριθ. 23 τροποποιείται ως εξής:  - στο άρθρο 2 παράγραφος 3, οι όροι «μαρούλια, κατσαρά αντίδια και πλατύφυλλα αντίδια (σκαρόλες)» διαγράφονται,  - το παράρτημα ΙΙ/5 διαγράφεται.  Άρθρο 3  Ο κανονισμός (ΕΟΚ) αριθ. 1194/69 τροποποιείται ως εξής:  - στο άρθρο 1 οι όροι «μαρούλια, κατσαρά αντίδια και πλατύφυλλα αντίδια (σκαρόλες)» διαγράφονται,  - το παράρτημα Ι διαγράφεται.  Άρθρο 4  Ο κανονισμός (ΕΟΚ) αριθ. 2397/76 καταργείται.  Άρθρο 5  Ο παρών κανονισμός αρχίζει να ισχύει την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιανουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 370 της 30. 12. 1987.  (3) ΕΕ αριθ. 30 της 20. 4. 1962, σ. 965/62.  (4) ΕΕ αριθ. 55 της 3. 4. 1965, σ. 793/65.  (5) ΕΕ αριθ. L 270 της 2. 10. 1976, σ. 13.  (6) ΕΕ αριθ. L 157 της 28. 6. 1969, σ. 1.  (7) ΕΕ αριθ. L 88 της 31. 3. 1987, σ. 17.  ΠΑΡΑΡΤΗΜΑ Ι  ΚΑΝΟΝΕΣ ΠΟΙΟΤΗΤΑΣ ΓΙΑ ΤΑ ΜΑΡΟΥΛΙΑ, ΤΑ ΚΑΤΣΑΡΑ ΑΝΤΙΔΙΑ ΚΑΙ ΤΑ ΠΛΑΤΥΦΥΛΛΑ ΑΝΤΙΔΙΑ (ΣΚΑΡΟΛΕΣ)  Ι. ΚΑΘΟΡΙΣΜΟΣ ΤΩΝ ΠΡΟΪΟΝΤΩΝ  Ο παρών κανόνας αναφέρεται στα μαρούλια που ανήκουν σε καλλιεργούμενα είδη που προέρχονται από το Lactuca sativa L. ποικιλία capitata L. (κεφαλωτά μαρούλια συμπεριλαμβανομένων των κεφαλωτών κατσαρών μαρουλιών του τύπου Iceberg) από το Lactuca sativa L. ποικιλία Longifolia Lam (μαρούλια τύπου ρωμάνα) και από διασταυρώσεις των δύο αυτών ποικιλιών που προορίζονται να διατεθούν νωπά στον καταναλωτή, με εξαίρεση τα μαρούλια που θα κοπούν.  Ο κανόνας εφαρμόζεται επίσης στα κατσαρά αντίδια που ανήκουν σε καλλιεργούμενα είδη που προέρχονται από το Cichorium endivia L. ποικιλία crispa Lam. και σε πλατύφυλλα αντίδια (σκαρόλες που προέρχονται από το Cichorium endivia L. ποικιλία latifolia Lam που προορίζονται να διατεθούν νωπά στον καταναλωτή.  Ο παρών κανονισμός δεν εφαρμόζεται στα προϊόντα που προορίζονται για βιομηχανική μεταποίηση.  ΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ  Ο κανόνας αποσκοπεί στον καθορισμό των ιδιοτήτων που πρέπει να έχουν τα μαρούλια, τα κατσαρά αντίδια και οι σκαρόλες μετά την προετοιμασία και τη συσκευασία.  Α. Ελάχιστα χαρακτηριστικά  Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των επιτρεπομένων ορίων ανοχής, τα προϊόντα πρέπει να είναι:  - ολόκληρα,  - υγιή· αποκλείονται τα προϊόντα που έχουν σαπίσει ή έχουν υποστεί αλλοιώσεις τέτοιες που να καθίστανται ακατάλληλα για κατανάλωση,  - όψεως νωπής,  - συμπαγή,  - καθαρά και περιποιημένα, δηλαδή απαλλαγμένα από φύλλα με χώμα ή οποιαδήποτε άλλη ουσία (με την επιφύλαξη των ειδικών διατάξεων που προβλέπονται για την κατηγορία ΙΙΙ) και απαλλαγμένα από ορατές ξένες ουσίες,  - απαλλαγμένα από ζωικά παράσιτα,  - απαλλαγμένα από αλλοιώσεις που οφείλονται σε ζωικά παράσιτα,  - μη προχωρημένης ανάπτυξης,  -χωρίς εξωτερική ασυνήθιστη υγρασία,  - χωρίς ξένη οσμή ή γεύση.  Όσον αφορά τα μαρούλια, επιτρέπεται λόγω της χαμηλής θερμοκρασίας κατά τη διάρκεια της βλάστησης να έχουν αποκτήσει χρώμα που να πλησιάζει προς το κόκκινο, χωρίς βέβαια να αλλάζει σημαντικά η εμφάνιση του προϊόντος.  Οι ρίζες πρέπει να κόβονται στη βάση των τελευταίων φύλλων.  Τα προϊόντα πρέπει να παρουσιάζουν κανονική ανάπτυξη. Επίσης πρέπει να είναι σε κατάσταση και σε στάδιο ανάπτυξης που να τους επιτρέπει:  - να αντέξουν κατά τη μεταφορά και τη μετακίνηση,  - να φθάσουν σε ικανοποιητική κατάσταση στον τόπο προορισμού.  Β. Κατάταξη  Τα προϊόντα κατατάσσονται σε τρεις κατηγορίες που καθορίζονται ως εξής:  i) Κατηγορία Ι  Τα προϊόντα που κατατάσσονται στην κατηγορία αυτή πρέπει να είναι καλής ποιότητας.  Πρέπει να φέρουν τα χαρακτηριστικά της ποικιλίας ή του τύπου, κυρίως δε το χρωματισμό. Πρέπει να είναι:  - καλά σχηματισμένα,  - κλειστά (με εξαίρεση τα καλλιεργούμενα υπό κάλυψη),  - να μην έχουν υποστεί ζημιές ή αλλοιώσεις που να επηρεάζουν την εδωδιμότητά τους,  - να μην έχουν προσβληθεί από παγετό. Τα μαρούλια πρέπει να έχουν μία μόνο καρδιά καλά σχηματισμένη. Ωστόσο, όσον αφορά τα μαρούλια που καλλιεργούνται υπό κάλυψη και τα μαρούλια τύπου ρωμάνα, επιτρέπεται η καρδιά να είναι λιγότερο καλά σχηματισμένη.  Το κεντρικό μέρος των κατσαρών αντιδιών και των πλατύφυλλων αντιδιών (σκαρόλες) πρέπει να είναι χρώματος κίτρινου.  ii) Κατηγορία ΙΙ  Η κατηγορία αυτή περιλαμβάνει τα προϊόντα που δεν μπορούν να καταταχθούν στην κατηγορία Ι, αλλά ανταποκρίνονται στα ελάχιστα χαρακτηριστικά που καθορίζονται ανωτέρω.  Τα προϊόντα αυτά πρέπει να είναι:  - αρκετά καλά σχηματισμένα,  - απαλλαγμένα από αλλοιώσεις και ζημιές που επηρεάζουν σημαντικά την εδωδιμότητά τους.  Τα προϊόντα αυτά επιτρέπεται:  - να παρουσιάζουν ελαφρές αλλοιώσεις χρώματος,  - να έχουν προσβληθεί σε μικρό βαθμό από ζωικά παράσιτα.  Τα μαρούλια επιτρέπεται να έχουν μικρή καρδιά. Ωστόσο, τα μαρούλια θερμοκηπίου ή τα μαρούλια τύπου ρωμάνα επιτρέπεται να μην έχουν καθόλου καρδιά.  iii) Κατηγορία ΙΙΙ (1)  Η κατηγορία αυτή περιλαμβάνει τα προϊόντα που δεν μπορούν να καταταχθούν στις ανωτέρω κατηγορίες αλλά ανταποκρίνονται στα χαρακτηριστικά που προβλέπονται για την κατηγορία ΙΙ. Ωστόσο, τα φύλλα είναι δυνατόν να φέρουν μικρή ποσότητα χώματος ή άλλης ουσίας, υπό τον όρο ότι η εμφάνισή τους δεν επηρεάζεται σημαντικά.  ΙΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Η ταξινόμηση κατά μέγεθος καθορίζεται σε βάρος ανά τεμάχια.  Α. Ελάχιστο βάρος  Το ελάχιστο βάρος ανέρχεται σε:  i) Κατηγορίες Ι και ΙΙ  1.2.3 //  //  //  //  // στο ύπαιθρο   // προφυλαγμένα   //  //   //   // Μαρούλια (με εξαίρεση τα μαρούλια τύπου Iceberg)  // 150 g   // 100 g   // Μαρούλια τύπου Iceberg   // 300 g  // 200 g   // Κατσαρά αντίδια και πλατύφυλλα αντίδια (σκαρόλες)   // 200 g   // 150 g   //    //   //  ii) Κατηγορία ΙΙΙ  Τα μαρούλια που καλλιεργούνται στο ύπαιθρο ή υπό κάλυψη πρέπει να ζυγίζουν τουλάχιστον 80 γραμμάρια ανά τεμάχιο.  Τα κατσαρά αντίδια και τα πλατύφυλλα αντίδια που καλλιεργούνται στο ύπαιθρο ή υπό κάλυψη πρέπει να ζυγίζουν τουλάχιστον 100 γραμμάρια ανά τεμάχιο.  Β. Ομοιγένεια  α) Μαρούλια  Για όλες τις κατηγορίες, η διαφορά ανάμεσα στο βάρος των ελαφρότερων και των βαρύτερων τεμαχίων μέσα στο ίδιο κιβώτιο δεν πρέπει να υπερβαίνει:  - τα 40 γραμμάρια για τα μαρούλια βάρους κατώτερου των 150 γραμμαρίων ανά τεμάχιο,  - τα 100 γραμμάρια για τα μαρούλια βάρους 150 και 300 γραμμαρίων ανά τεμάχιο,  - τα 150 γραμμάρια για τα μαρούλια βάρους 300 και 450 γραμμαρίων ανά τεμάχιο,  - τα 300 γραμμάρια για τα μαρούλια βάρους ανώτερου των 450 γραμμαρίων ανά τεμάχιο.  β) Αντίδια κατσαρά και πλατύφυλλα (σκαρόλες)  Για όλες τις κατηγορίες, η διαφορά ανάμεσα στο βάρος των ελαφρότερων και των βαρύτερων τεμαχίων μέσα στο ίδιο κιβώτιο δεν πρέπει να υπερβαίνει:  - τα 150 γραμμάρια για τα κατσαρά αντίδια και τα πλατύφυλλα αντίδια που καλλιεργούνται στο ύπαιθρο,  - τα 100 γραμμάρια για τα κατσαρά αντίδια και τα πλατύφυλλα αντίδια που καλλιεργούνται προφυλαγμένα.  IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣ  Επιτρέπονται όρια ανοχής όσον αφορά την ποιότητα και το μέγεθος σε κάθε κιβώτιο για τα προϊόντα που δεν ανταποκρίνονται στα χαρακτηριστικά της κατηγορίας στην οποία ανήκουν.  Α. Όρια ανοχής όσον αφορά την ποιότητα  i) Κατηγορία Ι  10 % των φυτών που δεν ανταποκρίνονται στα χαρακτηριστικά της κατηγορίας αλλά είναι σύμφωνα με εκείνα της κατηγορίας ΙΙ, ή περιλαμβάνονται κατ' εξαίρεση στα όρια ανοχής της κατηγορίας αυτής.  ii) Κατηγορία ΙΙ  10 % των φυτών που δεν ανταποκρίνονται στα χαρακτηριστικά, εκτός από τα προϊόντα που έχουν υποστεί σήψη ή οποιαδήποτε άλλη αλλοίωση που τα καθιστά ακατάλληλα για κατανάλωση.  iii) Κατηγορία ΙΙΙ  15 % των φυτών που δεν ανταποκρίνονται στα χαρακτηριστικά της κατηγορίας ή στα ελάχιστα χαρακτηριστικά (με την επιφύλαξη των διατάξεων που προβλέπονται όσον αφορά την ύπαρξη χώματος), εκτός από τα προϊόντα που έχουν υποστεί σήψη ή οποιαδήποτε άλλη αλλοίωση που να τα καθιστά ακατάλληλα για κατανάλωση.  Β. Όρια ανοχής όσον αφορά το μέγεθος  Για όλες τις κατηγορίες: 10 % των φυτών που δεν ανταποκρίνονται σε καθορισμένο μέγεθος αλλά που έχουν βάρος μέχρι 10 % κατώτερο ή ανώτερο αυτού.  V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ  Α. Ομοιογένεια  Το περιεχόμενο κάθε κιβωτίου πρέπει να είναι ομοιογενές και να περιέχει μόνο προϊόντα της ίδιας καταγωγής, ποικιλίας, ποιότητας και μεγέθους.  Η εμφανής πλευρά του περιεχομένου του κιβωτίου πρέπει να είναι αντιπροσωπευτική του συνόλου.  Β. Παρουσίαση  Τα προϊόντα πρέπει να παρουσιάζονται το πολύ σε τρία στρώματα.  Τα μαρούλια και τα κατσαρά αντίδια πρέπει να τοποθετούνται καρδιά με καρδιά στην περίπτωση που συσκευάζονται σε δύο στρώματα, εκτός αν προστατεύονται ή χωρίζονται με κατάλληλο μέσο. Στην περίπτωση που συσκευάζονται σε τρία στρώματα, τα δύο απ' αυτά πρέπει να τοποθετούνται καρδιά με καρδιά.  Τα πλατύφυλλα αντίδια μπορούν να τοποθετούνται καρδιά με καρδιά ή πλαγιαστά.  Τα μαρούλια τύπου ρωμάνα μπορούν να παρουσιάζονται πλαγιαστά.  Γ. Συσκευασία  Τα προϊόντα πρέπει να συσκευάζονται κατά τρόπο που να εξασφαλίζει την προστασία τους. Η συσκευασία πρέπει να είναι κατάλληλη για κάθε μέγεθος και για κάθε κιβώτιο, δηλαδή χωρίς κενά ή υπερβολική πίεση.  Το εμπόρευμα πρέπει να χωρίζεται από τον πυθμένα, τις πλευρές και το κάλυμμα, εάν υπάρχει κάλυμμα, με κατάλληλο μέσο προστασίας.  Τα υλικά που χρησιμοποιούνται στο εσωτερικό του κιβωτίου πρέπει να είναι καινούρια, καθαρά και από ύλη που να μην προκαλεί στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών και ιδίως χαρτιών ή σημάτων που περιέχουν εμπορικές ενδείξεις επιτρέπεται, με την προϋπόθεση ότι η εκτύπωση ή η επίθεση της ετικέτας έχει γίνει με μελάνι ή κόλλα που δεν περιέχει τοξικές ουσίες.  Τα κιβώτια δεν πρέπει να περιέχουν κανένα ξένο σώμα, ιδίως κομμένα φύλλα και κομμάτια κοτσανιού. VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΣΗΜΑΝΣΗ  Κάθε κιβώτιο πρέπει να φέρει τις ακόλουθες ενδείξεις, γραμμένες στην ίδια πλευρά του κιβωτίου με στοιχεία ευανάγνωστα, ανεξίτηλα και που να φαίνονται εξωτερικά:  Α. Αναγνώριση  1.2 // Συσκευαστής  ή/και  αποστολέας   // Όνομα και διεύθυνση ή χαρακτηριστικό σήμα που έχει δοθεί ή αναγνωρισθεί από επίσημη υπηρεσία.  Β. Είδος του προϊόντος  - «Μαρούλια», «μαρούλια τύπου Batavia», «μαρούλια τύπου ρωμάνα », «μαρούλια τύπου Iceberg», «κατσαρά αντίδια», «πλατύφυλλα αντίδια», ή άλλη συνώνυμη ένδειξη, όταν το περιεχόμενο δεν είναι εμφανές εξωτερικά,  - κατά περίπτωση , την ένδειξη «υπό κάλυψη»,  - όνομα της ποικιλίας (προαιρετικό).  Γ. Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία,  - μέγεθος που εκφράζεται με το ελάχιστο βάρος ανά προϊόν ή αριθμό προϊόντων,  - καθαρό βάρος (προαιρετικό).  Ε. Επίσημο σήμα ελέγχου (προαιρετικό)  (1) Συμπληρωματική κατηγορία κατά την έννοια του άρθρου 2 παράγραφος 1 του κανονισμού (ΕΟΚ) αριθ. 1035/72. Η εφαρμογή αυτής της κατηγορίας ποιότητας ή ορισμένων από τις προδιαγραφές της εξαρτάται από μια απόφαση που πρέπει να ληφθεί βάσει του άρθρου 4 παράγραφος 1 του ίδιου κανονισμού.  ΠΑΡΑΡΤΗΜΑ ΙΙ  ΚΑΝΟΝΕΣ ΠΟΙΟΤΗΤΑΣ ΓΙΑ ΤΙΣ ΓΛΥΚΕΣ ΠΙΠΕΡΙΕΣ  Ι. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αφορά τις γλυκές πιπεριές των ποικιλιών ( cultivars) του Capsicum annuum L. που προορίζονται να παραδοθούν σε νωπή κατάσταση στον καταναλωτή, με εξαίρεση τις γλυκές πιπεριές πο προορίζονται για βιομηχανική μεταποίηση.  Ανάλογα με το σχήμα τους διακρίνονται τέσσερις εμπορικοί τύποι γλυκών πιπεριών:  - μακριές γλυκές πιπεριές («επιμήκεις»),  - γλυκές πιπεριές τετράγωνου οξύληκτου σχήματος,  - γλυκές πιπεριές τετράγωνου επιμήκους σχήματος (σαν «σβούρες» ),  - γλυκές πιπεριές πεπλατυσμένου σχήματος (σαν «τομάτες»).  ΙΙ. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΟΙΟΤΗΤΑ  Ο κανόνας έχει σαν στόχο τον ορισμό των ιδιοτήτων που πρέπει να έχουν οι γλυκές πιπεριές μετά την προετοιμασία και τη συσκευασία.  Α. Ελάχιστα χαρακτηριστικά:  Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των ανοχών που επιτρέπονται, οι γλυκές πιπεριές πρέπει να είναι:  - ολόκληρες,  - φρέσκιες,  - υγιείς· αποκλείονται τα προϊόντα που έχουν προσβληθή από σήψη ή από αλλοιώσεις που είναι δυνατόν να τα καταστήσουν ακατάλληλα για κατανάλωση,  - καθαρές, πρακτικά απαλλαγμένες από ορατά ξένα σώματα,  - καλά αναπτυγμένες,  - χωρίς ελαττώματα που οφείλονται στον παγετό,  - χωρίς τραύματα που δεν έχουν επουλωθεί,  - χωρίς εγκαύματα από τον ήλιο (εκτός ειδικών ανοχών που ορίζονται στο κεφάλαιο Β κατάταξη ii),  - με ποδίσκο,  - απαλλαγμένες από μη κανονική εξωτερική υγρασία,  - απαλλαγμένες από ξένη οσμή ή/και γεύση.  Οι γλυκές πιπεριές πρέπει να εμφανίζουν τέτοια ανάπτυξη και να βρίσκονται σε τέτοια κατάσταση ώστε:  - να αντέχουν στη μεταφορά και τη μεταχείριση, και  - να φθάνουν υπό ικανοποιητικές συνθήκες στον τόπο προορισμού.  Β. Κατάταξη  Οι γλυκές πιπεριές κατατάσσονται σε δύο κατηγορίες:  i) Κατηγορία Ι  Οι γλυκές πιπεριές που κατατάσσονται στην κατηγορία αυτή πρέπει να είναι καλής ποιότητας. Πρέπει επίσης:  - να είναι σφιχτές,  - να έχουν το σχήμα, την ανάπτυξη και τον χρωματισμό που είναι κανονικοί για την ποικιλία, λαμβανομένου υπόψη του σταδίου ωριμάνσεως,  - να είναι πρακτικά απαλλαγμένες από κηλίδες.  Ο ποδίσκος μπορεί να έχει υποστεί ελαφρά βλάβη ή να έχει κοπεί, εφόσον ο κάλυκας είναι άθικτος.  ii) Κατηγορία ΙΙ  Η κατηγορία αυτή περιλαμβάνει τις γλυκές πιπεριές που δεν μπορούν να καταταχθούν στην κατηγορία Ι, αλλά ανταποκρίνονται στα ελάχιστα χαρακτηριστικά που ορίζονται ανωτέρω. Υπό τον όρο ότι διατηρούν τα κύρια χαρακτηριστικά ποιότητας και παρουσίασης, μπορούν να εμφανίζουν τα εξής ελαττώματα:  - ελαττώματα σχήματος και ανάπτυξης,  - εγκαύματα από τον ήλιο ή ελαφρά τραύματα που έχουν επουλωθεί και που δεν πρέπει να υπερβαίνουν, ανά πιπεριά, 1 cm2 για τα ελαττώματα επιφανείας και 2 cm μήκους για τα ελαττώματα επιμήκους σχήματος,  - ελαφρές ρωγμές ξηρές και επιφανειακές, το σύνολο των οποίων δεν πρέπει να ξεπερνά μήκος 3 cm.  Είναι δυνατόν επίσης να είναι λιγότερο σφικτές, αλλά όχι μαραμένες. Ο ποδίσκος μπορεί να έχει ελαττώματα ή να είναι κομμένος.  ΙΙΙ. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Η ταξινόμηση κατά μέγεθος καθορίζεται από τη διάμετρο (πλάτος) των γλυκών πιπεριών. Σαν «πλάτος» των πεπλατυσμένων γλυκών πιπεριών («τομάτες») νοείται η μέγιστη διάμετρος της ισημερινής τομής. Για τα προϊόντα που ταξινομούνται κατά μέγεθος, η διαφορά μεταξύ της μεγαλύτερης και της μικρότερης γλυκιάς πιπεριάς, στο ίδιο μέσο συσκευασίας, δεν πρέπει να υπέρβαίνει τα 20 mm. Το πλάτος των πιπεριών δεν πρέπει να είναι κατώτερο από:  - μακριές γλυκές πιπεριές («επιμήκεις»): 30 mm,  - γλυκές πιπεριές τετράγωνου οξύληκτου σχήματος: 50 mm,  - γλυκές πιπεριές τετράγωνου επιμήκους σχήματος (σαν «σβούρες» ): 40 mm,  - γλυκές πιπεριές πεπλατισμένου σχήματος (σαν «τομάτες»): 55 mm.  Η ταξινόμηση κατά μέγεθος δεν είναι υποχρεωτική για την κατηγορία ΙΙ υπό τον όρο ότι τηρούνται τα ελάχιστα μεγέθη.  Οι διατάξεις του παρόντος κεφαλαίου δεν ισχύουν για τις γλυκές πιπεριές με μερικώς επιμήκεις και λεπτούς καρπούς ( «Peperoncini» = πιπεροζίνια) που αποτελούν παράγωγο ειδικών γενών του Capsicum annuum L. Var. Longum.  Αυτές πρέπει να έχουν μήκος ανώτερο των 5 cm.  IV. ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΑΝΟΧΕΣ  Επιτρέπονται ανοχές ποιότητας και μεγέθους σε κάθε μέσο συσκευασίας για τα προϊόντα που δεν ανταποκρίνονται στις απαιτήσεις της αναγραφόμενης κατηγορίας.  Α. Ανοχές ποιότητας  i) Κατηγορία Ι  10 % κατά αριθμό ή κατά βάρος γλυκών πιπεριών που δεν ανταποκρίνονται στα χαρακτηριστικά της κατηγορίας ΙΙ ή γίνονται εξαιρετικά δεκτές στις ανοχές της κατηγορίας αυτής.  ii) Κατηγορία ΙΙ  10 % κατά αριθμό ή κατά βάρος γλυκών πιπεριών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη ή από κάθε άλλη αλλοίωση που τις καθιστά ακατάλληλες για κατανάλωση.  Β. Ανοχές μεγέθους  i) Κατηγορία Ι  10 % κατά αριθμό ή κατά βάρος γλυκών πιπεριών που δεν ανταποκρίνονται στα καθορισμένα μεγέθη, εντός ορίου ±5mm, από τις οποίες κατ' ανώτατο όριο 5 % γλυκών πιπεριών μεγέθους μικρότερου από το λαμβανόμενο υπόψη κατώτατο όριο.  ii) Κατηγορία ΙΙ  - Γλυκές πιπεριές που ταξινομούνται κατά μέγεθος  10 % κατά αριθμό ή κατά βάρος πιπεριών που δεν ανταποκρίνονται στα καθορισμένα μεγέθη, εντός ορίου ±5mm, από τις οποίες κατ' ανώτατο όριο 5 % πιπεριών μεγέθους μικρότερου από το λαμβανόμενο υπόψη κατώτατο όριο.  - Γλυκές πιπεριές που δεν ταξινομούνται κατά μέγεθος  5 % κατά αριθμό ή κατά βάρος πιπεριών μεγέθους μικρότερου από το κατώτατο όριο, που λαμβάνεται υπόψη, εντός ορίου 5 mm. V. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΑΡΟΥΣΙΑΣΗ  Α. Ομοιογένεια  Το περιεχόμενο κάθε μέσου συσκευσίας πρέπει να είναι ομοιγενές, δηλαδή να περιέχει γλυκές πιπεριές της ίδιας καταγωγής, ποικιλίας ή εμπορικού τύπου, ποιότητας, μεγέθους (εφόσον επιβάλεται η ταξινόμηση κατά μέγεθος) και, όσον αφορά την κατηγορία Ι, να βρίσκονται αισθητά στο ίδιο στάδιο ωρίμανσης και να έχουν τον ίδιο χρωματισμό.  Για τις μικρές συσκευασίες βάρους μικρότερου ή ίσου με 1 kg απαιτείται, εντούτοις, ομογένεια μόνον όσον αφορά την προέλευση και την κατηγορία ποιότητας.  Για τα προϊόντα που ταξινομούνται κατά μέγεθος, οι μακριές γλυκές πιπεριές πρέπει πρέπει να έχουν αρκετά ομοιόμορφο μήκος.  Το ορατό μέρος του περιεχομένου του μέσου συσκευασίας πρέπει να είναι αντιπροσωπευτικό του συνόλου.  Β. Συσκευασία  Οι γλυκές πιπεριές πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.  Τα υλικά που χρησιμοποιούνται στο εσωτερικό του μέσου συσκευασίας πρέπει να είναι καινούρια, καθαρά και από τέτοιο υλικό, ώστε να μη δημιουργεί στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών και ιδίων χαρτιών ή σημάτων που φέρουν εμπορικές ενδείξεις επιτρέπονται, υπό τον όρο ότι η εκτύπωση ή το ετικετάρισμα πραγματοποιούνται με μη τοξική μελάνη ή κόλλα.  Τα μέσα συσκευασίας πρέπει να είναι απαλλαγμένα από κάθε ξένο σώμα.  VI. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗ  Κάθε μέσο συσκευασίας πρέπει να φέρει εξωτερικά, συγκεντρωμένες στην ίδια πλευρά με ευανάγνωστους, ανεξίτηλους και ορατούς χαρακτήρες τις εξής ενδείξεις:  Α. Στοιχεία αναγνώρισης  1.2 // Συσκευαστής  ή/και  Αποστολέας   // Όνομα και διεύθυνση ή συμβολικά στοιχεία αναγνώρησης που χορηγούνται ή αναγνωρίζονται από μία επίσημη υπηρεσία.  B. Είδος του προϊόντος  - «Γλυκές πιπεριές» αν το περιεχόμενο δεν είναι εξωτερικά ορατό,  - εμπορικό τύπος («μακριές», «τετράγωνες οξύληκτες», « τετράγωνες επιμήκεις», «πλατιές») ή ονομασία της ποικιλίας, αν το περιεχόμενο δεν είναι εξωτερικά ορατό,  - για τα «πιπεροζίνια», η ένδειξη της ονομασίας αυτής είναι υποχρεωτική σε κάθε περίπτωση.  Γ. Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - Κατηγορία,  - μέγεθος (σε περίπτωση ταξινόμησης κατά μέγεθος), που προσδιορίζεται από την ελάχιστη και την μέγιστη διάμετρο, ή ένδειξη «μη ταξινομημένες κατά μέγεθος»,  - βάρος ή αριθμός τεμαχίων (προαιρετικό).  Ε. Επίσημο σήμα ελέγχου (προαιρετικό).